Fimm umferðaróhöpp urðu í umdæmi lögreglunnar í Borgarfirði og Dölum í vikunni sem leið . Fjögur þeirra milli klukkan átta og tíu á föstudag . Snjóað hafði um nóttina og gerði mikla hálku þegar hlánaði . Síðan var að mestu hálkulaust þegar líða tók á daginn og snjóinn hafði tekið upp á láglendi . Tvær bílveltur urðu vegna hálkunnar en ekki teljandi meiðsli . Enn einu sinni var ekið á ljósastaur við hringtorgið við Sólbakka í Borgarnesi , á mótum Þjóðvegar eitt og Snæfellsnesvegar , á föstudag . Theodór Þórðarson yfirlögregluþjónn segir furðulegt að ekki hafi verið talið skynsamlegra að hafa ljósastaurana innan í hringtorginu eins og víða tíðkast annars staðar þar sem menn viðurkenna kraft miðflóttaaflsins . „ Með því hefði verið hægt að koma í veg fyrir alla þá árekstra á ljósastaurana sem þarna hafa orðið síðan að hringtorgið var opnað fyrir umferð , “ segir Theodór .